NARVA  LINNAVALITSUS
MÄÄRUS 
Narva                                                                                 	06.09.2017. a nr 18
Narva munitsipaalse koolieelse lasteasutuse eelarve koostamisel
töökohtade arvu ja tööjõukulude määramise kriteeriumide kinnitamine
Määrus kehtestatakse kohaliku omavalitsuse korralduse seaduse § 30 lõike 1 punkti 3 alusel
§1. Töökohtade arvu määramise kriteeriumide kinnitamine
Narva munitsipaalse koolieelse lasteasutuse (edaspidi asutus) personali töökohtade arvu määramise kriteeriumid kinnitatakse vastavalt määruse lisale.
§2. Tööjõukulude määramise kriteeriumide kinnitamine
(1) Koolieelse lasteasutuse õpetajate ja õpetajaabide (edaspidi rühmatöötajad) tööjõu kulueelarve koostamisel rakendatakse kriteeriumina kuu pearaha. Kuu pearaha on rühmaliigi ja vastava rühma laste normatiivarvu lõikes järgmine:
	Rühma
	Laste 
	Kuu 

	liik
	alaliik
	normatiivarv
	pearaha*

	sõimerühmad
	tavarühm
	14 last
	209 eurot

	lasteaia rühmad
	tavarühm
	20 last
	165 eurot

	liitrühmad
	tavarühm
	18 last
	183 eurot

	kehapuudega laste rühmad
	erirühm
	12 last
	274 eurot

	tasandusrühmad
	erirühm
	12 last
	274 eurot

	meelepuudega laste rühmad
	erirühm
	10 last
	329 eurot

	arendusrühmad
	erirühm
	7 last
	470 eurot

	liitpuudega laste rühmad
	erirühm
	4 last
	822 eurot

	sobitus-sõimerühmad
	erirühm
	-
	627 eurot

	lasteaia sobitusrühmad
	erirühm
	-
	495 eurot


* Kuu pearaha on arvestatud lähtuvalt 1 kvalifikatsiooninõuetele vastava õpetaja töökohast ja 2 õpetajaabi töökohast sõimerühmas ning 2 kvalifikatsiooninõuetele vastava õpetaja töökohast  ja 1 õpetajaabi töökohast lasteaiarühmas.
(2) Rühmatöötajate tööjõukulude suurust määratakse vastava rühma kuu pearaha, tegeliku laste arvu ja eelarve planeerimise ajavahemiku korrutamise tulemusena.
(3) Asutuse sobitusrühmas rakendatakse antud rühmade tööjõukulude määramisel vastava liiki erirühma kuu pearaha ainult lastele erivajadustega.
(4) Asutuse erirühmas rakendatakse antud rühmade tööjõukulude määramisel laste normatiivarvu.
(5) Asutuse igale erirühmale määratakse rühmatöötajate tööjõukulu lisaeelarve kuni 8,5% väärtusest, mis on saadud vastava liiki erirühma kuu pearaha ja laste normatiivarvu korrutamise teel.
(6) Asutuse igale erirühmale määratakse eesti keele õpetajate, muusika-, liikumis- või ujumisõpetajate (profiilõpetajad) tööjõukulu lisaeelarve kuni 8,5% ulatuses väärtusest, mis on saadud profiilõpetajale kehtestatud kuutöötasu alammäära ja sõltuvalt rühmade tegelikust arvust määruse lisas 1 toodud profiilõpetajate töökohtade arvu korrutamise teel.
(7) Asutuses erirühmadega määratakse direktori ja õppealajuhataja (edaspidi juhid) ning tugispetsialistide tööjõukulu lisaeelarve kuni 8,5% ulatuses väärtusest, mis on saadud sõltuvalt rühmade tegelikust arvust juhile ja tugispetsialistile kehtestatud kuutöötasu määra ja sõltuvalt rühmade tegelikust arvust määruse lisas 1 toodud töökohtade arvu korrutamise teel.
(8) Asutuse igale keelekümblusrühmale ja rühmale, kus õppe- ja kasvatustegevus toimub eesti keeles, määratakse rühmatöötajate tööjõukulu lisaeelarve kuni 21,5% ulatuses väärtusest, mis on saadud vastava rühmaliigi kuu pearaha ja laste normatiivarvu korrutamise teel.
(9) Asutuse igale keelekümblusrühmale ja rühmale, kus õppe- ja kasvatustegevus toimub eesti keeles, määratakse eesti keele õpetajate, muusika-, liikumis- või ujumisõpetajate (profiilõpetajad) tööjõukulu lisaeelarve kuni 21,5% ulatuses väärtusest, mis on saadud profiilõpetajale kehtestatud kuutöötasu alammäära ja sõltuvalt rühmade tegelikust arvust määruse lisas 1 toodud profiilõpetajate töökohtade arvu korrutamise teel.
(10) Asutuses, kus õppe- ja kasvatustegevus toimub eesti keeles ja keelekümblus-programmis osalevas asutuses määratakse juhtide tööjõukulu lisaeelarve kuni 21,5% ulatuses väärtusest, mis on saadud sõltuvalt rühmade tegelikust arvust juhile kehtestatud kuutöötasu määra sõltuvalt rühmade tegelikust arvust ja määruse lisas 1 toodud töökohtade arvu korrutamise teel.
(11) Määruse lisas toodud asutuse töökohtade arvu määramise kriteeriumid rakendatakse personali tööjõukulude eelarve koostamisel.
(12) Määruse lisa punktides 1, 2, 3, 5, 6 ja 7 toodud asutuse töökohtade arvu määramise kriteeriumid rakendatakse tingimusel, et asutus töötab 12 tundi ööpäevas.
(13) Asutuses mitme köögiga (v.a lõikes 14 toodud asutus) kokkade ja tervishoiutöötajate töökohtade arvu määratakse, korrutades määruse lisas toodud kokkade ja tervishoiutöötajate töökohtade arvu köökide arvuga.
(14) Asutuses, kus rühmade arv on suurem kui 14, määratakse muu personali töökohtade arvu (v.a direktori ja õppealajuhataja töökohad, mis määratakse suuruses 2 töökohta) 12 rühma töökohtade arvu ja rühmade arvestusarvule vastavate töökohtade arvu summeerimise tulemusena. Rühmade arvestusarv määratakse rühmade tegelikust arvust 12 lahutamise tulemusena.
(15) Keelekümblusprogrammis osalevas asutuses määratakse täiendavalt kuni 0,375 abiõpetaja töökohta ühe keelekümblusrühma kohta asutuse eelarves piisavate rahavahendite olemasolul.
(16) Pervasiivsete arenguhäiretega laste rühmadega (autistid) asutuses määratakse täiendavalt kuni 1,0 lasteaiapsühholoogi töökohta pervasiivsete arenguhäiretega laste ühe rühma kohta asutuse eelarves piisavate rahavahendite olemasolul.
(17) Rahavahendite olemasolu korral nähakse ette lisaeelarve öisel ajal ja riigipühadel tehtava töö eest.
§3. Rakendussätted
(1) Narva Linnavalitsuse 26.08.2015. a määrus nr 27 „Narva munitsipaalse koolieelse lasteasutuse eelarve koostamisel töökohtade arvu ja tööjõukulude määramise kriteeriumide kinnitamine“ tunnistatakse kehtetuks.
(2) Määrus rakendub alates 01.09.2017. a.
(3) Määrus jõustub seadusega sätestatud korras.

